Σέρχιο Ασένχο

Ο Σέρχιο Ασένχο (Sergio Asenjo, 28 Ιουνίου 1989) είναι Ισπανός ποδοσφαιριστής ο οποίος αγωνίζεται ως τερματοφύλακας για λογαριασμό της Ρεάλ Βαγιαδολίδ.

Ο Ασένχο ξεκίνησε την καριέρα του από τη Βαγιαδολίδ, με την οποία πραγματοποίησε 49 εμφανίσεις με τη κύρια ομάδα. Το 2009 αποκτήθηκε από την Ατλέτικο Μαδρίτης έναντι 5 εκατομμυρίων ευρώ και πέρασε πέντε σαιζόν στο σύλλογο, στις οποίες δόθηκε δανεικός στη Μάλαγα και τη Βιγιαρεάλ, από την οποία αποκτήθηκε μόνιμα το 2014. Ταλαιπωρήθηκε από τραυματισμούς στο γόνατο. Τον Ιούλιο του 2022 επέστρεψε στη Βαγιαδολίδ.

Ο Ασένχο εκπροσώπησε την Ισπανία με τις νεανικές εθνικές ομάδες. Έχει πραγματοποιήσει μία συμμετοχή με την εθνική ενηλίκων, το 2016, σε φιλικό αγώνα με την εθνική Βοσνίας-Ερζεγοβίνης.

Παραπομπές 

Ισπανοί ποδοσφαιριστές
Τερματοφύλακες ποδοσφαιριστές
Ποδοσφαιριστές Ρεάλ Βαγιαδολίδ
Ποδοσφαιριστές Ατλέτικο Μαδρίτης
Ποδοσφαιριστές Μάλαγα ΚΦ
Ποδοσφαιριστές Βιγιαρρεάλ ΚΦ
Ποδοσφαιριστές Εθνικής Ισπανίας